钦定古今图书集成/明伦汇编/官常典/第099卷 > 荆王见㴋
## 钦定古今图书集成/明伦汇编/官常典/第099卷 > 荆王见㴋

按《明外史荆宪王传》：荆王见㴋，宪王瞻堈孙，靖王祈
镐子也。天顺五年，嗣靖王子长见㴋，次都梁王见溥樊山王见澋。见㴋与见溥同母，怨母之昵见溥也，锢
母，夺其衣食，竟死，出柩于窦，召见溥入后园，棰杀之。
绐其妃何？入宫，曰：“王坠马死，逼淫之。”从弟都昌王见
潭妻茆妃美，求通焉。见潭母马妃防之严，见㴋髡马
妃鞭之，囊土压见潭死，械系茆妃入宫。又尝集恶少
年，轻骑微服涉汉水，掠人妻女。见澋惧其及也，密闻
于孝宗，免为庶人，锢西宫。居二年，见㴋从西内摭奏
见澋过失，见澋更奏“见㴋尝私造弓弩，与子祐柄谋
不轨事。”验之实，赐见㴋自尽，废祐、柄，以见溥子祐。
为荆王时，弘治七年也。十七年薨，谥曰“和王。”子《厚烇》
嗣。

按《藩献记》：荆王见澋，靖王第三子也。忠謇有大节。弘
治五年九月，见㴋以淫虐闻王，并发其阴谋不轨状，
而见㴋亦讦王隐过，奏上。上嘉王潜销荆楚大害功，
置王过不问，夺见㴋爵为庶人，王由是显名。正德元
年薨，子庄和王祐构嗣爵。庄和子厚焌，是为恭裕王。
恭裕之子载坅嗣之。载坅字昇甫，喜读书，博极经史”，
为人脱略不羁，能折节下士。藩王故不投人名刺，接
诸缙绅，亦无宾主礼，王独易之。